sagorsarker/bangla-wikipedia huggingface dataset:
ভাইকিং প্রোগ্রাম

ভাইকিং-১ ১৯৭৫ সালের ২০ আগস্ট উত্থাপন করা হয় ও ভাইকিং-২ ১৯৭৫ সালের ৯ সেপ্টেম্বর উত্থাপন করা হয়। উভয় প্রোবকেই টাইটান IIIE রকেটে করে উত্থাপন করা হয়। ১৯৭৬ সালের ১৯ জুন ভাইকিং-১ মঙ্গলের কক্ষপথে পৌছে। এর কিছুদিন পর ১৭ আগস্ট ভাইকিং-২ মঙ্গলের কক্ষপথে পৌঁছায়।
প্রায় ১ মাসেরও বেশি সময় ধরে মঙ্গল গ্রহকে অরবিট করার পর উভয় প্রোবকেই মঙ্গল গ্রহে নামিয়ে দেওয়া হয়। ১৯৭৬ সালের ২০ জুলাই ভাইকিং-১ মঙ্গলের মাটি স্পর্শ করে এবং ৩ সেপ্টেম্বর ভাইকিং-২ এর সাথে মিলিত হয়।
সর্বসাকুল্যে এই প্রোগ্রামটিতে ১ বিলিয়ন আমেরিকান ডলার খরচ হয় যা বর্তমানে প্রায় ৫ বিলিয়ন আমেরিকান ডলার এর সমতুল্য। 
দুইটি ভাইকিং অরবিটার এর প্রধান লক্ষ্য ছিলো মঙ্গল গ্রহের ভূমিতে ভাইকিং ল্যন্ডার গুলোকে নামানো।  ভাইকিং অরবিটার গুলোর নিজস্ব ভর ছিলো ৩৫২৭ কেজি এবং এগুলো থেকে যে ল্যন্ডারগুলো নামানো হয়েছিল তাদের ভর ছিলো  প্রায় ৬০০ কেজি। অরবিটারটি দেখতে একটি অষ্টভুজের মতো ছিলো। এর থেকে চারটি সোলার প্যনেল যুক্ত ছিলো।
প্রতিটি ল্যন্ডার ষড়ভুজ আকৃতির আল্যুমিনিয়াম দ্বারা তৈরি এবং এদের তিনটি করে বর্ধিত পা আছে। প্রতিটি ল্যন্ডারকে তাপ প্রতিরোধক প্রাচীর (হিট শিল্ড) দ্বারা মুড়ে দেওয়া হয়েছে। এটি  যেমন উচ্চ তাপ থেকে এদের কে রক্ষা করেছে একই ভাবে মঙ্গলের বায়ুমন্ডলে প্রবেশের সময়  এদের গতি ধীর করে দিয়েছে। 
ক্রাফটগুলো অবশেষে একের পর এক ব্যর্থ হয়েছিল:
ইউরোপিয়ান গার্লস অ্যাডাল্ট ফিল্ম ডেটাবেজ

ইউরোপিয়ান গার্লস অ্যাডাল্ট ফিল্ম ডেটাবেজ বা ইজিএএফডি হ'ল একটি অনলাইন ডাটাবেজ যা ইউরোপীয় পর্নোগ্রাফি চলচ্চিত্র এবং পর্ন তারকাদের সম্পর্কিত তথ্য। ফেব্রুয়ারি ২০১৫ পর্যন্ত, এতে ২১,০০০ এরও বেশি চলচ্চিত্র এবং ১৫,০০০ অভিনেত্রীর বিবরণ অন্তর্ভুক্ত রয়েছে। 
একই সাইটটি দাবি করেছে যে, এটি এই বিষয়ের পরিপূর্ণ ওয়েবসাইট হয়তো নয়, যদিও এরা ইউরোপের পর্নোগ্রাফি চলচ্চিত্রের যথাসম্ভব তথ্য শ্রেণিবদ্ধ করার চেষ্টা করে এবং নিজেকে আইএমডিবি এবং আইএএফডি -এর পরিপূরক মনে করে।
মোখলেসুর রহমান (দিনাজপুরের রাজনীতিবিদ)

মোখলেসুর রহমান (–১২ সেপ্টেম্বর ২০১৬) বাংলাদেশের দিনাজপুর জেলার রাজনীতিবিদ যিনি দিনাজপুর-৩ আসনের সংসদ সদস্য ছিলেন।
মোখলেসুর রহমান সালে দিনাজপুর জেলার পাঁচবাড়ি গ্রামে জন্মগ্রহণ করেন।
মোখলেসুর রহমান দিনাজপুর জেলা জাতীয় পার্টির সভাপতি ও জেলা পরিষদের চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টি প্রার্থী হিসেবে দিনাজপুর-৩ আসন থেকে সংসদ সদস্য নির্বাচিত হন।
১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে দিনাজপুর-৩ আসন থেকে জাতীয় পার্টি প্রার্থী হয়ে তিনি পরাজিত হয়েছিলেন।
মোখলেসুর রহমান ১২ সেপ্টেম্বর ২০১৬ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
আমজাদ হোসেন (দিনাজপুরের রাজনীতিবিদ)

আমজাদ হোসেন (মৃত্যু: ৯ মে ২০০৫) বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৭ ও দিনাজপুর-৩ আসনের সংসদ সদস্য ছিলেন।
আমজাদ হোসেন দিনাজপুর জেলায় জন্মগ্রহণ করেন। তার একমাত্র সন্তান শওকত হোসেন বুল্লা।
আইনজীবী ও মুক্তিযোদ্ধা আমজাদ হোসেন দিনাজপুর জেলা আওয়ামীলীগের সভাপতি ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন দিনাজপুর-৭ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে দিনাজপুর-৩ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে দিনাজপুর-৩ আসন থেকে স্বতন্ত্র প্রার্থী হয়ে তিনি পরাজিত হয়েছিলেন।
আমজাদ হোসেন ৯ মে ২০০৫ সালে মৃত্যুবরণ করেন।
আলভিন গ্রীনিজ

আলভিন এথেলবার্ট গ্রীনিজ (; জন্ম: ২০ আগস্ট, ১৯৫৬) ক্রাইস্টচার্চের বাথ ভিলেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন আলভিন গ্রীনিজ।
১৯৭৪-৭৫ মৌসুম থেকে ১৯৮৩-৮৪ মৌসুম পর্যন্ত আলভিন গ্রীনিজের প্রথম-শ্রেণীর খেলোয়াড়ী জীবন চলমান ছিল। মসাময়িক ওয়েস্ট ইন্ডিজের শীর্ষস্থানীয় উদ্বোধনী ব্যাটসম্যান গর্ডন গ্রীনিজের নামের সাথে তার নামের মিল রয়েছে। তবে, বিখ্যাত ওয়েস্ট ইন্ডিয়ান ক্রিকেটার গর্ডন গ্রীনিজের সাথে ব্যক্তিগতভাবে তার কোন সম্পর্ক নেই। বিশ্ব সিরিজ ক্রিকেটকে ঘিরে খেলোয়াড়দের শূন্যতা পূরণে তাকে দলে অন্তর্ভুক্ত করা হয়েছিল।
দীর্ঘদেহী উদ্বোধনী ব্যাটসম্যান আলভিন গ্রীনিজ বার্বাডোসের পক্ষে খেলতেন। ১৯৭৭-৭৮ মৌসুমে দল নির্বাচকমণ্ডলীর দৃষ্টি আকর্ষণে সক্ষম হন।
সমগ্র খেলোয়াড়ী জীবনে ছয়টিমাত্র টেস্টে ও একটিমাত্র একদিনের আন্তর্জাতিকে অংশগ্রহণ করেছেন আলভিন গ্রীনিজ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
অস্ট্রেলিয়ার বিপক্ষে খেলার জন্যে মনোনীত হন। জর্জটাউনে সিরিজের তৃতীয় টেস্টে তার অভিষেক পর্ব সম্পন্ন হয়। অর্ধ-শতরানের ইনিংস খেলেন তিনি। পোর্ট অব স্পেনের সিরিজের চতুর্থ টেস্টে খেলেন তিনি। ১৯৭৮-৭৯ মৌসুমে ভারত গমনার্থে তাকে ওয়েস্ট ইন্ডিজ দলে রাখা হয়। তবে, তিনি বেশ প্রতিকূলতার মুখোমুখি হন। অস্ট্রেলীয় ধনকুবের ক্যারি প্যাকারের ব্যবস্থাপনায় বিশ্ব সিরিজ ক্রিকেট থেকে বিদ্রোহী খেলোয়াড়দের প্রত্যাবর্তনে তাকে দল থেকে বাদ দেয়া হয়।
১৯৮০ সালে আবার বড় ধরনের আসরে খেলার জন্যে আমন্ত্রিত হন। হল্যান্ডে ক্লাব ক্রিকেট খেলতেন ও আঘাতগ্রস্ত ওয়েস্ট ইন্ডিজ দলের সদস্যরূপে ইংল্যান্ডের বিপক্ষে ওভাল টেস্টে অংশ নেন।
আন্তর্জাতিক ক্রিকেট থেকে প্রত্যাখ্যাত হবার পরও বার্বাডোসের পক্ষে বেশ সুন্দর ক্রীড়ানৈপুণ্য প্রদর্শন করতে থাকেন। তবে, দল নির্বাচকমণ্ডলীর উপেক্ষার পাত্রে পরিণত হন। বিশ্ব সিরিজ শেষে খেলোয়াড়দের দলে প্রত্যাবর্তনের পাশাপাশি ১৯৮২-৮৩ মৌসুমে ওয়েস্ট ইন্ডিজের বিদ্রোহী দলের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমনের প্রেক্ষিতে তার খেলোয়াড়ী জীবনের সমাপ্তি ঘটে। এরপর বার্বাডোসে তরুণ খেলোয়াড়দের প্রশিক্ষণের দায়িত্বে ছিলেন।
মোহাম্মদ আমজাদ হোসেন

মোহাম্মদ আমজাদ হোসেন একজন বাংলাদেশী অর্থোপেডিক সার্জন। তিনি বাংলাদেশের মুক্তিযুদ্ধের সময়ের মুক্তিযুদ্ধে অংশ নিয়েছিলেন। সামাজিক কর্মকাণ্ডের জন্য ২০২১ সালে তিনি স্বাধীনতা পুরস্কারে ভূষিত হন। তিনি তার কর্মের জন্য জাতীয় এবং আন্তর্জাতিকভাবে পরিচিত।
আমজাদ ১৯৭১ সালে মাত্র ১৭ বছর বয়সে বাংলাদেশের মুক্তিযুদ্ধে অংশ নেন। স্বাধীনতাযুদ্ধের সময় উরুতে গুলিবিদ্ধ হয়ে ভারতের সামরিক হাসপাতালে দীর্ঘদিন চিকিৎসাধীন ছিলেন। পরবর্তীকালে বঙ্গবন্ধুর আমন্ত্রণে যুদ্ধাহত মুক্তিযোদ্ধাদের চিকিৎসা দিতে দেশে আসা আন্তর্জাতিক বার্ন অ্যান্ড প্লাস্টিক সার্জন ডা. আর জে গাস্টের অধীনে অর্থোপেডিক চিকিৎসা শুরু করেন।
তিনি এবি ফাউন্ডেশনের প্রতিষ্ঠাতা। এছাড়া উত্তরের জেলা দিনাজপুরের চিরিরবন্দরে তিনি আমেনা-বাকি রেসিডেন্সিয়াল মডেল স্কুল অ্যান্ড কলেজ গড়ে তুলেছেন।
ঝরঝরি ঝর্ণা

ঝরঝরি ঝর্ণা চট্টগ্রাম জেলার সীতাকুন্ড উপজেলায় অবস্থিত একটি জলপ্রপাত। এই ঝর্ণাটি চন্দ্রনাথ পাহাড়ের কাছাকাছি। 
সীতাকুন্ড বাজারের ঠিক পরেই পান্থছিলা এলাকায় ঝর্ণাটি অবস্থিত। পান্থছিলা বাজার হতে ঝর্ণা অব্দি হেঁটে যেতে প্রায় ২ ঘণ্টা সময় লাগে।
ঝরঝরি ঝর্ণা আকারে খুব একটা বড় নয়। এর ঝর্ণার পাশেই রয়েছে বেশ কয়েকটি ক্যাসকেড। তবে বর্ষাকালে খুমগুলো বেশ ভয়ংকর। স্বপ্নের সিড়ি ক্যাসকেডটি সিড়ির মতো খাঁজ কাটা। ঝরঝরি ঝর্ণা ট্রেইলের শেষ ঝর্ণাটির নাম মুর্তি ঝর্ণা।
প্রতিদিনই অনেক ভ্রমণপিপাসু মানুষ এই ঝর্ণা দেখতে আসেন। স্থানীয় মানুষদের গাইড হিসেবে ভাড়া করা যায়। আর সারাদিন ভ্রমণ শেষে খাওয়ার জন্য অর্ডার দেওয়া যায়।
কিরণ রাঠোর

কিরণ রাঠোর (জন্ম: ১১ জানুয়ারী ১৯৮৬) একজন ভারতীয় চলচ্চিত্র অভিনেত্রী, যিনি তামিল, হিন্দি, মালয়ালম, তেলুগু এবং কন্নড় ভাষার চলচ্চিত্রে অভিনয় করেছেন।
রাঠোর ভারতের জয়পুরে জন্মগ্রহণ করেছিলেন। তিনি অভিনেত্রী রবীনা ট্যান্ডনের চাচাতো বোন। রাঠোর মুম্বইয়ের মিঠাবাই কলেজ থেকে কলা'য় স্নাতক ডিগ্রি অর্জন করেছেন। কলেজের পরে তিনি মডেলিংয়ে প্রবেশ করেন এবং কয়েকটি হিন্দি পপ অ্যালবামে কাজ করেন। ২০০১ সালে তিনি "ইয়াদে" চলচ্চিত্রে অভিনয় করেছিলেন।
মাধবপ্রসাদ ঘিমিরে

মাধবপ্রসাদ ঘিমিরে (; ২৩ সেপ্টেম্বর ১৯১৯১৮ আগস্ট ২০২০) একজন নেপালি কবি, সাহিত্যিক, গীতিকার ও শিক্ষাবিদ। গৌরী, মালতিমঙ্গল, নবমঞ্জরী (বি.স ১৯৯৪), ঘামপানী (বি.স ২০১০), নয়াঁ নেপাল (বি.স ২০১৩), কিন্নর-কিন্নরী (বি.স ২০১৩) ইত্যাদি সাহিত্যকর্মের জন্য তিনি বিখ্যাত। নেপালি সাহিত্যে অসামান্য অবদানের জন্য ২০০৩ সালে নেপাল সরকার তাকে জাতীয় কবি () হিসেবে স্বীকৃতি দেয়।
মাধবপ্রসাদ ১৯১৯ সালের ২৩ সেপ্টেম্বর নেপালের লমজুঙ জেলার "পুস্তুন" নামক গ্রামে জন্মগ্রহণ করেন। মাত্র তিন বছর বয়সেই তিনি তার মাকে হারান। ৬ বছর বয়সে তিনি পড়তে শেখেন এবং আট বা নয় বছর বয়সে "ফুলেবাবা" নামক এক ব্যক্তির কাছ থেকে তিনি পঞ্চাঙ্গম শেখেন। ১১ বছর বয়সে তিনি সংস্কৃত ভাষা শিখতে "দুরাডাঁডা গ্রামে" যান। পরবর্তীতে তিনি কাঠমান্ডু গিয়ে "সংস্কৃত প্রধান পাঠশালা" ও "তিনধারা সংস্কৃত পাঠশালা"য় লেখাপড়া করেন। এরপর তিনি ভারতের বেনারসে গমন করেন এবং সেখানেই উচ্চশিক্ষা লাভ করেন।
মাত্র ১৪ বছর বয়সেই ঘিমিরের লেখা "জ্ঞানপুষ্প" গোর্খাপত্র পত্রিকায় প্রকাশিত হয়। বেনারস থেকে উচ্চশিক্ষা সম্পন্ন করে ১৯৪১ সালে তিনি "ভাষানুবাদ পরিষদে" মাসিক ২৫ রূপি বেতনে লেখক হিসেবে যোগদান করেন। ১৯৪৪ সালে তিনি গোর্খাপত্রের সহ-সম্পাদক নিযুক্ত হন। এরপর, ১৯৫১ সালে তিনি গ্রামে ফিরে এসে শিক্ষকতা শুরু করেন। ১৯৫৩ সালে তিনি লক্ষ্মীপ্রসাদ দেবকোটা নেতৃত্বাধীন "কাব্য প্রতিষ্ঠানে"র সদস্য হন।
১৯৭৯ সালে তিনি নেপাল রাজকীয় প্রজ্ঞা প্রতিষ্ঠান (নেপাল রয়েল অ্যাকাডেমি)-এর উপাচার্যের দায়িত্ব পান। ১৯৮৮ সালে তাকে আচার্য হিসেবে পদোন্নতি দেওয়া হয় এবং ১৯৯০ সাল পর্যন্ত তিনি এ দায়িত্ব পালন করেন।
২০২০ সালের ১৮ আগস্ট (বিক্রম সংবৎ:২ ভাদ্র ২০৭৭) ঘিমিরে শ্বাসকষ্টজনিত কারণে কাঠমান্ডুর নিজ বাসভবনে মৃত্যুবরণ করেন।
ঘিমিরে ২০০৩ সালে নেপালের জাতীয় কবির স্বীকৃতি পান। এছাড়াও তিনি ছিলেন নেপালি সেনাবাহিনীর সম্মানসূচক কর্নেল। তার অন্যান্য অর্জনের মধ্যে উল্লেখযোগ্য হল:
গেবা লিপি

গেবা হলো নাশি ভাষার জন্য ব্যবহৃত একটি ধ্বনিদলভিত্তিক লিপি।
নাশি ভাষায় এটিকে বলা হয় "¹গো¹বাগ়" এবং চীনা ভাষায় "গেবা", 哥巴। 
কিছু বর্ণ ই লিপির সাথে সাদৃশ্যপূর্ণ এবং আরও কিছু বর্ণকে দেখে চীনা অক্ষরের রূপান্তর হিসাবে মনে হয়।
গেবা কেবল মন্ত্রগুলির প্রতিলিপিকরণ করতে ব্যবহৃত হয়।
কোন কোন ক্ষেত্রে দোম্বা চিত্রলিপির ভাষ্য লিখতে ব্যবহৃত হয়।
মাইক স্মিথ

অ্যান্ড্রু মাইকেল মাইক স্মিথ (; জন্ম: ১ অক্টোবর, ১৯৬৭) ইয়র্কশায়ারের ডিউসবারি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মাইক স্মিথ।
১৯৯১ সাল থেকে মৌসুম ২০০৪ সাল পর্যন্ত মাইক স্মিথের প্রথম-শ্রেণীর খেলোয়াড়ী জীবন চলমান ছিল। বামহাতি বোলার মাইক স্মিথকে ১৯৯০-এর দশকে সন্দেহাতীতভাবে কাউন্টি ক্রিকেটে সেরা বোলার হিসেবে চিহ্নিত করা হয়েছিল। ইয়র্কশায়ারে জন্মগ্রহণ করলেও ১৯৯১ সালে গ্লুচেস্টারশায়ারের পক্ষে তার অভিষেক পর্ব সম্পন্ন হয়। এরপূর্বে কম্বাইন্ড ইউনিভার্সিটিজের পক্ষে খেলেছিলেন তিনি। কিঞ্চিৎ পেশীবহুল দেহের অধিকারী মাইক স্মিথের বোলিংয়ে তেমন পেস ছিল না। ৫ ফুট ৯ ইঞ্চি উচ্চতা থাকা সত্ত্বেও বাতাসের সহায়তা নিয়ে ব্যাটসম্যানদেরকে বেশ ভালোভাবেই বিভ্রান্তিতে ফেলতেন। কার্যকরী সুইং বোলার হিসেবে গ্লুচেস্টারশায়ারের পক্ষে খেলেছেন।
১৯৯৫-৯৬ মৌসুমে ইংল্যান্ড এ দলের সদস্যরূপে পাকিস্তান গমন করেন। তবে ২২ ওভার বোলিং করার পর হাতের অস্থিতে আঘাত পেলে তাকে দেশে ফেরৎ পাঠানো হয়। পরবর্তী গ্রীষ্মে আরও ৬০ উইকেট লাভ করেন তিনি। গ্লুচেস্টারশায়ারের একদিনের দলের প্রধান সদস্যের মর্যাদাপ্রাপ্ত হয়েছিলেন মাইক স্মিথ। আঘাতের কারণে খেলা থেকে দূরে থাকার পূর্ব-পর্যন্ত ধারাবাহিকভাবে কাউন্টি ক্রিকেটে খেলা চালিয়ে গেছেন। খুব কম সময়ই সাধারণ মানের বল ছুঁড়েছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মাইক স্মিথ। ২৪ জুলাই, ১৯৯৭ তারিখে লিডসে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৯৭ সালে অস্ট্রেলিয়ার বিপক্ষে হেডিংলিতে তার টেস্ট অভিষেক হয়। হেডিংলির বোলিং অনুপযোগী পিচে নিজস্ব তৃতীয় ওভারেই ম্যাথু এলিয়টের ব্যাটের প্রান্ত ছুঁয়ে যায় তার বল। তবে, প্রথম স্লিপে অবস্থানকারী গ্রাহাম থর্প এ সহজ ক্যাচ তালুবন্দী করতে পারেননি। এটিই তার একমাত্র টেস্ট উইকেট লাভ হতে পারতো। পরবর্তীতে ২৯ রানে থাকা এলিয়ট ১৯৯ রান তুলে অস্ট্রেলিয়াকে ইনিংস বিজয়ে সহায়তা করেন ও সফরকারীরা সিরিজে এগিয়ে যায়। ২৩ ওভার বোলিং করে মাইক স্মিথ কোন উইকেটের সন্ধান পাননি। অপ্রতিরোধ্য জেসন গিলেস্পি’র বলে তিনি সুবিধে করতে পারেননি।
টেস্ট খেলার পর আর তাকে ইংল্যান্ডের পক্ষে খেলতে দেখা যায়নি। আন্তর্জাতিক ক্রিকেট থেকে প্রত্যাখ্যাত হলেও সুইং বোলার হিসেবে দক্ষতার স্বাক্ষর রাখতে থাকেন। ২০০৩ সালে কাউন্টি ক্রিকেট থেকে অবসর গ্রহণের পর ব্রিস্টলভিত্তিক বেভান ব্রিটানের কর্মী নিয়োগের সাথে জড়িত রয়েছেন।
ওয়েবেড শিশ্ন

ওয়েবেড লিঙ্গ একটি অর্জিত বা জন্মগত অবস্থা, যেখানে স্ক্রোটাল ত্বক ভেন্ট্রাল পেনাইল শ্যাফ্টের উপরে প্রসারিত হয়। পেনাইল শ্যাফটটি স্ক্রোটামে কবর দেওয়া হয় বা ত্বকের ভাঁজ বা ওয়েবের সাহায্যে স্ক্রোটাল মিডলাইনের সাথে সংযুক্ত থাকে। তবে মূত্রনালী এবং ইরেক্টাইল পেশিগুলো সাধারণত স্বাভাবিক থাকে। ওয়েবযুক্ত লিঙ্গ সাধারণত অসম্পূর্ণ হয় তবে বাহ্যিক রূপ সবসময় অস্বাভাবিক বা অগ্রহণযোগ্য হয় না। এই অবস্থাটি অস্ত্রোপচারের মাধ্যমে সংশোধন করা যেতে পারে।
অগ্র-শাখাঙ্গের খর্বতা

অগ্র-শাখাঙ্গের খর্বতা বা মেসোমেলিয়া মানুষের দৈহিক বিকাশগত একটি রোগ। এটি দ্বারা এমন অবস্থাকে বোঝানো হয় যেখানে অগ্রবাহু ও অগ্রপদের মাঝের অংশগুলি অপ্রয়োজনীয়ভাবে সংক্ষিপ্ত হয়ে বিকশিত হয়। কঙ্কাল ডিস্প্ল্যাসিয়াস মতবাদ প্রয়োগ করা হলে মেসোমেলিক বামনবাদের অগ্রভাগ এবং নীচের পাগুলির সাধারণত সংক্ষিপ্ত আকার বর্ণনা করা যায়। এটি রাইজোমেলিক বামনবাদের বিপরীত যেখানে অঙ্গগুলির উপরের অংশগুলি সংক্ষিপ্ত (যেমন আখন্ড্রোপ্লিয়া)।
ক্লিটোরাল সূচক

ক্লিটোরাল সূচক বা ক্লিটোরাল ইনডেক্স, ভগাঙ্কুর বা গ্লানস ক্লিটোরিডিসের বাহ্যিক অংশ। এটিকে কখনও কখনও নারীদের মধ্যে নারীত্বের একটি পরিমাপ হিসাবে ব্যবহৃত হয়। ২০জন সাধারণ মহিলাদের একটি গ্রুপের ক্লিটোরাল সূচকটির পরিমাপ বিষয়ক এক গবেষণায় উঠে এসেছে যে, গড় এবং মধ্যম ক্লিটোরাল ইনডেক্সটি প্রায় ১৪.৫ মি.মি. ।
ফ্ল্যাশ নৃত্য

ফ্ল্যাশ নৃত্য একধরনের ট্যাপ নৃত্য (যাকে এক সময় জাজ নৃত্যও বলা হতো) যা ১৯২০-১৯৩০-এর দশকে বিবর্তিত হয়েছিল, যা অ্যাক্রোব্যাটিক্স নৃত্যকে একত্রিত করেছিল। তৎকালীন বিশিষ্ট ফ্ল্যাশ নৃত্যশিল্পীদের মধ্যে নিকোলাস ব্রাদার্স, দ্য ফোর স্টেপ ব্রাদার্স এবং বেরি ব্রাদার্স অন্তর্ভুক্ত রয়েছে। ১৯২০-১৯৩০-এর দশকে এই শৈলীর বৈশিষ্ট্যযুক্ত নৃত্য অনেক চলচ্চিত্র এবং টিভি শোতে প্রকাশিত হয়েছিল।
অ্যান্ডোরায় ইসলাম

অ্যান্ডোরায় ইসলাম দ্বিতীয় বৃহত্তম ধর্ম। সিআইএয়ের রিপোর্ট মতে, অ্যান্ডোরায় প্রায় ২,২২৮ মুসলিম বসবাস করে, যা দেশটির জনসংখ্যার প্রায় ৩% গঠন করে। মুসলমানদের অধিকাংশই উত্তর আফ্রিকীয় বংশোদ্ভূত। প্রায় ৭ম শতাব্দীর দিকেই অ্যান্ডোরায় ইসলাম প্রবেশ করে। তবে তখনকার মুসলিমদের কেউ অ্যান্ডোরায় স্থায়ী হয়ে বসতি স্থাপন করেনি।
অ্যান্ডোরায় মুসলিম সম্প্রদায়ের জন্য একটি ইসলামি সাংস্কৃতিক কেন্দ্র ও শিক্ষা কমপ্লেক্স রয়েছে, যা থেকে প্রায় ৫০ জন শিক্ষার্থী আরবি পাঠ গ্রহণ করে থাকে। সরকার ও মুসলিম সম্প্রদায় এখনো একটি পদ্ধতিতে সম্মত হয়নি, যা স্কুলগুলোতে এই ধরনের পাঠ দিতে সক্ষম হবে। অ্যান্ডোরায় বিশেষভাবে নির্মিত কোন মসজিদ নেই। সরকার এ জাতীয় প্রকল্পের জন্য জমি বরাদ্দ দিতে অস্বীকার করে বলেছে যে, এর জন্যে স্বল্প মূল্যের কোনো জমি নেই। ২০০৩ সালে স্থানীয় ইমাম মোহাম্মদ রাগুইগ অ্যান্ডোরার বিশপ জোয়ান মার্টি অ্যালানিসের কাছে একটি মসজিদ নির্মাণের জন্য চার্চের কাছে থাকা অতিরিক্ত জমি থেকে কিছু জমি বা মসজিদ হিসাবে ব্যবহার করার জন্য একটি অব্যবহৃত গির্জার ভিতরে স্থান চেয়ে আবেদন করেছিলেন।
প্রায় ৭ম শতাব্দীর দিকে মুসলিমরা সেগ্রে উপত্যকার মধ্য দিয়ে ভিসিগথ থেকে অঞ্চলটি দখল করে। তবে মুসলিমরা অ্যান্ডোরায় কখনো অবস্থান করেনি বরং এটিকে টারউজ, নার্বোন, কার্কাসন ও নেমেস যাওয়ার একটি সংক্ষিপ্ত পথ হিসাবে ব্যবহার করে। পাইটার্সের যুদ্ধ ও রোনসেসেলসের যুদ্ধ পিরিনীয় পর্বতমালার অন্যান্য অংশে এই অভিযানের সমাপ্তি হয়।
অ্যান্টনি ফিল্টার আই রোসেলের ইতিহাস বিষয়ক বই ম্যানুয়াল ডাইজেস্ট (১৭৪৮) অনুসারে, ৭৮৮ সালে মার্ক অ্যালামুগেরের নেতৃত্বে ৫০০০ অ্যান্ডোরীয় সৈন্য মুসলমানদের বিরুদ্ধে লড়াইয়ে ভ্যাল ডি দে ক্যারলে চার্লামগনের সহায়তায় এসেছিলেন। যুদ্ধের পরে চার্লম্যাগন অ্যান্ডোরাকে তার সুরক্ষা দিয়েছিল এবং তাদের একটি সার্বভৌম রাষ্ট্র হিসাবে ঘোষণা করেছিল।
১৯ শতাব্দী থেকে উত্তর আফ্রিকার বিভিন্ন দেশ থেকে মুসলমানরা অ্যান্ডোরায় অভিবাসন গ্রহণ করতে থাকে এবং এরাই আধুনিক অ্যান্ডোরার মুসলিম জনসংখ্যার মূল উৎস। আফ্রিকার পাশাপাশি পাকিস্তান থেকেও কিছু মুসলিম অ্যান্ডোরায় অভিবাসন গ্রহণ করেছে।
কার্প পরিবার

সিপ্রিনিডে হল স্বাধুপানির মাছের পরিবার, যাদের সম্মিলিতভাবে সিপ্রিনিডস বলা হয়। এতে কার্পস, সত্যিকারের মিননাউ এবং তাদের আত্মীয় (উদাহরণস্বরূপ, বার্বস এবং বার্বেল ) অন্তর্ভুক্ত রয়েছে। সাধারণভাবে এই পরিবার "কার্প পরিবার" বা "মিনু পরিবার" নামেও পরিচিত। সিপ্রিনিডি হল বৃহত্তম এবং সর্বাধিক বৈচিত্র্যময় পরিবার পরিবার এবং সাধারণভাবে বৃহত্তম মেরুদন্ডী প্রাণী পরিবার। প্রায় ৩,০০০ প্রজাতি রয়েছে যার মধ্যে কেবল ১২,৭০ প্রজাতি বিদ্যমান রয়েছে। এরা প্রায় ৩৭০ গণে বিভক্ত। পরিবারটি সিপ্রিনিফর্মেসের বর্গের অন্তর্গত। এই বর্গে দুই তৃতীয়াংশেরও বেশি অংশ নিয়ে সাইপ্রিনিডস গঠিত। পরিবারের নামটি প্রাচীন গ্রীক "কাইপ্রোনোস" (κυπρῖνος, "কার্প") থেকে প্রাপ্ত।
কুলাউড়া থানা

কুলাউড়া থানা বাংলাদেশের মৌলভীবাজার জেলার অন্তর্গত কুলাউড়া উপজেলার একটি থানা।
১৯২২ সালে কুলাউড়া থানা প্রতিষ্ঠিত হয়।
কুলাউড়া উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম কুলাউড়া থানার আওতাধীন।
যোজনী ও পরিবহন ব্যান্ড

কঠিন-অবস্থার পদার্থবিজ্ঞানের ভাষায়, যোজনী ব্যান্ড ও পরিবহন ব্যান্ড হচ্ছে ফার্মি লেভেলের সবচেয়ে কাছের ব্যান্ড এবং কঠিন পদার্থের বৈদ্যুতিক পরিবাহীতার নির্ধারক। অধাতুর ক্ষেত্রে, যোজনী ব্যান্ড হলো ইলেকট্রনের শক্তির সর্বোচ্চ রেঞ্জ বা পাল্লা যেখানে ইলেকট্রন সাধারণত পরমশূণ্য তাপমাত্রায় বিদ্যমান থাকে, অন্যদিকে পরিবহণ ব্যান্ড হলো ফাঁকা ইলেকট্রনিক অবস্থার সর্বনিম্ন পাল্লা। কোনো উপাদানের ইলেকট্রনিক ব্যান্ড গঠন এর গ্রাফ থেকে যোজনী ব্যান্ডের অবস্থান ফার্মি লেভেলের নিচে আর পরিবহণ ব্যান্ডের অবস্থান ফার্মি লেভেলের উপরে দেখা যায়।
ধাতুর বেলায় যোজনী ও পরিবহণ ব্যান্ডের মাঝে তেমন পার্থক্য দেখা যায়না।কারণ এক বা একাধিক আংশিক পূর্ণ যেসব ব্যান্ডে যোজনী ও পরিবহণ ব্যান্ডের বৈশিষ্ট্য দেখা যায় সেসব ব্যান্ডেই পরিবহণ সম্পন্ন হয়।
অর্ধপরিবাহী ও অপরিবাহীতে দুইটি ব্যান্ডের মাঝে একটা ব্যবধান থাকে কিন্তু অর্ধধাতুতে ব্যান্ডগুলো একটার উপর আরেকটা অবস্থান করে। ব্যান্ড ব্যবধান হচ্ছে কঠিন পদার্থে বিদ্যমান এক প্রকার শক্তিপাল্লা বা এনার্জি রেঞ্জ যেখানে কোনো ইলেকট্রনিক অবস্থা বিরাজ করতে পারে না। এর পিছনে শক্তির কোয়ান্টাইজেশন দায়ী। যোজনী ব্যান্ড থেকে ইলেকট্রনের উত্তেজিত হয়ে পরিবহন ব্যান্ডে চলে যাবার সম্ভাব্যতাই মূলতঃ অধাতুর বৈদ্যুতিক পরিবাহিতাকে নির্ধারণ করে।
কঠিন পদার্থের বেলায়, ইলেকট্রনের চার্জ বাহক হবার সামর্থ্য নির্ভর করে ভ্যাকেন্ট বা ফাঁকা ইলেকট্রনিক অবস্থার উপস্থিতির উপর। এর ফলে যখনই কোনো বৈদ্যুতিক ক্ষেত্র প্রয়োগ করা হয়, ইলেকট্রনগুলো তাদের শক্তি বৃদ্ধি করতে পারে । একইভাবে, প্রায় পূর্ণ যোজনী বান্ডগুলোর হোলগুলো (শূণ্য অবস্থা) পরিবাহিত হতে পারে।
কোনো কঠিন পদার্থের বৈদ্যুতিক পরিবাহিতা নির্ভর করে এর যোজনী ব্যান্ড থেকে পরিবহন ব্যান্ডে ইলেকট্রন প্রবাহের সামর্থ্যের উপর। স্বভাবতই অর্ধধাতুর ওভারল্যাপিং অঞ্চলের জন্য এর বৈদ্যুতিক পরিবাহিতা অনেক বেশি থাকে। যদি কোনো ছোট ব্যান্ড ব্যবধান (E) থাকে, সেক্ষেত্রে যোজনী ব্যান্ড থেকে পরিবহন ব্যান্ডে ইলেকট্রন প্রবাহ শুধুমাত্র তখনই হবে যখন কোনো বাহ্যিক শক্তি ( যেমনঃ তাপীয়) প্রয়োগ করা হবে। এই ছোট E গুলোর গ্রুপকে অর্ধপরিবাহী বলা হয়। যদি E এর মান যথেষ্ট বড় হয়, তবে যোজনী ব্যান্ড থেকে পরিবহন ব্যান্ডে ইলেকট্রনের প্রবাহ স্বাভাবিক পরিস্থিতিতে নগণ্য বলে বিবেচিত হবে। এক্ষেত্রে E গুলোর গ্রুপকে অপরিবাহী বলা হয়।
অর্ধপরিবাহীতেও হালকা পরিবাহিতা দেখা যায় তাপীয় উত্তেজনার জন্য। কিছু ইলেকট্রন যথেষ্ট শক্তি সঞ্চার করে একবারে ব্যান্ড ব্যবধান অতিক্রম করে ফেলে। আর একবার যদি তারা পরিবহন ব্যান্ডে পৌঁছাতে পারে, তখন তারা যেমন বিদ্যুৎ পরিবহন করতে পারে তেমনি তাদের যোজনী ব্যান্ডে ফেলে যাওয়া হোলগুলোও বিদ্যুৎ পরিবহন করতে পারে। হোল হচ্ছে এক প্রকার ফাঁকা অবস্থা যা যোজনী ব্যান্ডের ভিতরে ইলেকট্রনকে স্বাধীনতার মাত্রা প্রদান করতে সাহায্য করে।
সাইকেল চালনার ইতিহাস

সাইকেল চালনা, উনিশ শতকে সাইকেল চালু হওয়ার পরে সাইকেল চালনা দ্রুত একটি ক্রিয়াকলাপে পরিণত হয়েছিল এবং বিশ্বব্যাপী শত কোটিরও বেশি লোকের কাছে জনপ্রিয় হওয়ার পাশাপাশি বিনোদন, পরিবহন এবং খেলাধুলায় সাইকেলের ব্যবহার জনপ্রিয় রয়ে গেছে।
প্রথম নথিভুক্ত সাইকেল চালনার প্রতিযোগিতাটি ছিল প্যারিসের সেন্ট-ক্লাউড পার্কে ৩১ মে ১৮৬৮ সালে, এটি ছিল একটি ১২০০ মিটার প্রতিযোগিতা। এতে প্রবাসী ইংরেজ জেমস মুর জিতেছিলেন যিনি শক্ত রাবারের টায়ারের একটি সাইকেল চালিয়েছিলেন। প্রথম রাস্তায় সাইকেল দৌড় প্রতিযোগিতায়ও জেমস মুরই জিতেছিলেন। সেটি ছিল প্যারিস-রউন শহর দুটির মধ্যেবর্তী ১২৩ কিমি দূরত্ব, যাতে তিনি সময় নিয়েছিলেন ১০ ঘণ্টা ৪০ মিনিট। 
মার্কিন যুক্তরাষ্ট্রের প্রাচীনতম প্রতিষ্ঠিত সাইকেল দৌড় প্রতিযোগিতার ক্লাব হ'ল সেন্ট লুই সাইক্লিং ক্লাব। ১৮৮৭ সাল থেকে নিরবিচ্ছিন্নভাবে পরিচালিত হচ্ছে, ক্লাবটি শুরু থেকেই সাইকেল দৌড় প্রতিযোগিতা এবং সময়সীমার দূরত্বের ইভেন্টগুলি স্পনসর করেছে। এর সদস্যদের মধ্যে অসংখ্য জাতীয় চ্যাম্পিয়ন এবং অলিম্পিক দলের সদস্যরা অন্তর্ভুক্ত রয়েছেন। 
বিনোদনের মাধ্যম হিসাবে সাইকেল চালানো সংগঠিত হয়েছিল প্রতিযোগিতা শুরুর পর পরই। প্রথমদিকে রোভার সেফটি সাইকেলের আবিষ্কারের ফলে সাইকেল চালানো আরও সুলভ হয়, বিশেষত ১৮৮০ এর পরে। নৈতিকতার প্রশ্ন এবং মহিলাদের সাইক্লিং পোশাকের ক্রমবিকাশ জনমনে উদ্বেগের সৃষ্টি করেছিল, যা ক্রমবর্ধমান সাইক্লিংকে কিছুটা কম পরিস্ফুটিত ও সীমাবদ্ধ করে। 
১৯১৫ সালের ৪ মার্চ নেদারল্যান্ডসের গুই এবং ইমনল্যান্ড অঞ্চলে সাইকেল চক্রের পথ তৈরির সমাজ প্রতিষ্ঠা করা হয়েছিল। এটি সর্বশেষ ব্যক্তিগত "সাইকেল পাথ সোসাইটি" যা আজও বিদ্যমান। ২০ শতকের গোড়ার দিকে কিছু লোক ভেবেছিল যে, মোটর ট্র্যাফিকের ক্রমবর্ধমান পরিমাণ সাইকেল চালানো লোকদের জন্য বিপজ্জনক হবে, বিশেষত যারা অবসর কার্যক্রম হিসাবে সাইকেল চালান, তারা পৃথক সাইক্লিং অবকাঠামো নির্মাণ করা উচিত বলে মত দিয়েছিলেন। সেই রুটগুলি এমন হবে যে, সেগুলো মোটর ট্র্যাফিকের সাথে সংযুক্ত থাকবে না এবং মূলত বিনোদনের জন্য- সেগুলো ছোট রুট নয়, তবে সবচেয়ে ভাল রুট হবে।
আজ আমরা বিনোদনমূলক সাইক্লিংয়ের পুনরুত্থান দেখতে পাচ্ছি। আমরা অনেক সংস্থাকে দেখতে পাচ্ছি তারা এই প্রবণতার চাহিদা পূরণ করছে এবং নেদারল্যান্ডস থেকে উদ্ভূত রেট্রো/ভিনটেজ ধরনের সাইকেলগুলিকে বিশেষীকরণ করছে।
১৮৯০-এর দশকের প্রাথমিক সাইকেলের প্রথম দিন থেকে লোকেরা কাজের জন্য সাইকেল চালাচ্ছে। বাইক টু ওয়ার্ক ওয়েবসাইট অনুসারে, এই অনুশীলন ১৯২০ সাল পর্যন্ত মার্কিন যুক্তরাষ্ট্রে অব্যাহত ছিল, এরপর থেকে শহরতলিতে আবাসিক এলাকা বৃদ্ধি এবং গাড়ির জনপ্রিয়তার কারণে এই হার কমে গিয়েছিল। ইউরোপে, ১৯৫০ এর দশক পর্যন্ত সাইক্লিং চালানো সাধারণ ছিল।
আজ অনেক লোক ফিটনেস, পরিবেশ সংক্রান্ত উদ্বেগ, সুবিধার্থে, মিতব্যয়িতা এবং উপভোগ সহ বিভিন্ন কারণে কাজের জন্য সাইকেল চালায়। ইউএস সেন্সাস ব্যুরোর ২০০৮ সালের মার্কিন কমিউনিটি জরিপ (এসিএস) অনুসারে, ২২ সেপ্টেম্বর, ২০০৯-এ আমেরিকানদের ০.৫৫ শতাংশ লোক কাজ করার প্রাথমিক মাধ্যম হিসাবে সাইকেল ব্যবহার করে। কর্মসংস্থানের কিছু জায়গায় সাইকেলের যাত্রীদের যেমন গোসলের জায়গা, পরিবর্তন করার কক্ষে আভ্যন্তরীন সাইকেল রাখার তাক এবং অন্যান্য সুরক্ষিত সাইকেল পার্কিংয়ের সুবিধা সরবরাহ করে।
অনেক সাইকেল আরোহী ভ্রমণ করতে তাদের সাইকেল ব্যবহার করেছে; এদের মধ্যে কিছু আরোহী বিশ্বভ্রমণে গিয়েছিলের। অ্যানি লন্ডনডেরি ১৮৮০-এর দশকে ১৫ মাস সময় নিয়ে বিশ্বভ্রমণ করেছিলেন। ছয়জন ভারতীয় পুরুষ ১৯২০-এর দশকে ৭১,০০০ কিমি সাইকেল চালিয়েছিলের তাদের বিশ্বভ্রমণের অংশ হিসাবে।
নীলগিরি-শ্রেণির ফ্রিগেট

নীলগিরি-শ্রেণির ফ্রিগেট বা প্রকল্প ১৭ হল ভারতীয় নৌবাহিনীর জন্য প্রকল্প ১৭ শিবালিক-শ্রেণির ফ্রিগেটের অনুসরণকারী। মাজাগাঁও ডক ও জিআরএসই দ্বারা মোট সাতটি জাহাজ নির্মিত হবে। জাহাজগুলি নামকরণ ভারতে নির্মিত প্রথম বড় যুদ্ধজাহাজগুলির নামে করা হয়, যেগুলি ভারতের পাহাড়ের নামে নামাঙ্কিত ছিল। ২০১৭ সালে এই শ্রেণির প্রথম জাহাজটির নির্মাণ শুরু হয় এবং ২০২২ সালের মধ্যে প্রথম জাহাজটি সরবরাহ করা হবে বলে আশা করা হচ্ছে। প্রতিটি জাহাজের নির্মাণ ব্যয় ₹৪,০০০ কোটি ($৫৬১ মিলিয়ন) টাকার বেশি এবং সমগ্র চুক্তির মোট মূল্য ₹৪৫,০০০ কোটি (২০১৯ সালের হিসাবে ₹৯১০ বিলিয়ন টাকা বা $১৩ বিলিয়ন মার্কিন ডলারের সমতুল্য) টাকার বেশি হবে বলে আশা করা হচ্ছে। জাহাজটি সর্বশেষতম স্টিলথ বৈশিষ্ট্যগুলিকে অন্তর্ভুক্ত করবে।
রাজনগর থানা

রাজনগর থানা বাংলাদেশের মৌলভীবাজার জেলার অন্তর্গত রাজনগর উপজেলার একটি থানা।
১৯২২ সালে রাজনগর থানা প্রতিষ্ঠিত হয়।
রাজনগর উপজেলার ৮টি ইউনিয়নের প্রশাসনিক কার্যক্রম রাজনগর থানার আওতাধীন।
শামসুল হক (ঢাকার রাজনীতিবিদ)

শামসুল হক (? – ১৯৮২)বাংলাদেশের ঢাকা জেলার রাজনীতিবিদ যিনি ঢাকা-১১ আসনের সংসদ সদস্য ছিলেন।
শামসুল হক ঢাকা জেলা জন্মগ্রহণ করেন। তিনি মেজর শরিফুল হক ডালিমের বাবা।
শামসুল হক সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১১ আসন থেকে সংসদ সদস্য নির্বাচিত হন।
শাহ মাহাতাব আহমদ

শাহ মাহাতাব আহমদ বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৮ ও দিনাজপুর-৯ আসনের সংসদ সদস্য ছিলেন।
শাহ মাহাতাব আহমদ দিনাজপুর জেলায় জন্মগ্রহণ করেন।
শাহ মাহাতাব আহমদ আইনজীবী ও মুক্তিযোদ্ধা ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৮ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৯ আসন থেকে সংসদ সদস্য নির্বাচিত হন।
সরদার মোশারফ হোসেন

সরদার মোশারফ হোসেন (–২৪ সেপ্টেম্বর ২০১৭) বাংলাদেশের দিনাজপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন দিনাজপুর-৯ আসনের সংসদ সদস্য ছিলেন।
সরদার মোশারফ হোসেন সালে দিনাজপুর জেলার পার্বতীপুর উপজেলার শেরপুর গ্রামে জন্মগ্রহণ করেন। তার ১ মেয়ে ও ১ ছেলে। ছেলে সরদার কুদরত ই খুদা ডন দিনাজপুরের কেবিএম কলেজের অধ্যক্ষ।
সরদার মোশারফ হোসেন আইনজীবী, বাংলা ভাষা আন্দোলন কর্মী ও মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৯ আসন থেকে সংসদ সদস্য নির্বাচিত হন।
সরদার মোশারফ হোসেন ২৪ সেপ্টেম্বর ২০১৭ সালে দিনাজপুরের এম আব্দুর রহিম মেডিকেল কলেজ হাসপাতালে মৃত্যুবরণ করেন।
সিদ্দিক হোসেন

সিদ্দিক হোসেন বাংলাদেশের রংপুর জেলার রাজনীতিবিদ যিনি তৎকালীন রংপুর-৮ আসনের সংসদ সদস্য ছিলেন।
সিদ্দিক হোসেন রংপুর জেলায় জন্মগ্রহণ করেন।
সিদ্দিক হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-৮ আসন থেকে সংসদ সদস্য নির্বাচিত হন।
এম. সিদ্দিক

এম. সিদ্দিক (১৯২৮- ৪ ফেব্রুয়ারি ২০১৩) বাংলাদেশের চট্টগ্রাম জেলার রাজনীতিবিদ মুক্তিযুদ্ধের সংগঠক যিনি তৎকালীন চট্টগ্রাম-১৪ আসনের সংসদ সদস্য এবং গণপরিষদ সদস্য ছিলেন।
এম. সিদ্দিক চট্টগ্রাম জেলার সাতকানিয়া উপজেলায় ১৯২৮ সালে জন্মগ্রহণ করেন।
এম. সিদ্দিক একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৪ তথা চট্টগ্রাম-১৪ (সাতকানিয়া) এর হয়ে প্রাদেশিক পরিষদের এম.পি.এ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৪ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।
এম সিদ্দিক ২০১৩ সালের ৪ ফেব্রুয়ারি সাতকানিয়ার নিজবাস ভবনে মৃত্যুবরণ করেন।
রাষ্ট্রীয় অতিথি ভবন যমুনা

রাষ্ট্রীয় অতিথি ভবন যমুনা বাংলাদেশের বর্তমান প্রধান উপদেষ্টার সরকারি বাসভবন ও কার্যালয়। এটি ঢাকার রমনা থানার মিন্টো রোডে অবস্থিত। পূর্বে এটি বাংলাদেশে সফরে আসা বিদেশি রাষ্ট্রপ্রধানদের জন্য সরকারি অতিথি ভবন হিসেবে ব্যবহৃত হতো।
বাংলাদেশের প্রধান উপদেষ্টাদের সরকারি বাসভবন হিসেবে ২০০১ সালে বিচারপতি লতিফুর রহমান এবং ২০০৭ সালে ফখরুদ্দীন আহমদ সরকারিভাবে রাষ্ট্রীয় অতিথি ভবন যমুনায় অবস্থান করেছেন। ২০২৪ সালে শেখ হাসিনা সরকারের পতনের পর অন্তর্বর্তীকালীন সরকার গঠিত হলে, প্রধান উপদেষ্টা মুহাম্মদ ইউনূসের সরকারি বাসভবন ও কার্যালয় হিসেবে রাষ্ট্রীয় অতিথি ভবন যমুনাকে নির্ধারণ করা হয়। ১৯৯৬ সালে বিচারপতি হাবিবুর রহমান প্রধান উপদেষ্টা হলেও এই বাসভবনে অবস্থান করেননি।
২০০৫ সালে যমুনা অতিথি ভবনে ঢাকায় অনুষ্ঠিত সার্ক সম্মেলনে আগত রাষ্ট্রপ্রধানদের বৈঠক অনুষ্ঠিত হয়। ২০০৮ সালের নির্বাচনের পর ২০০৯ সালে গণভবন সংস্কারের সময় প্রধানমন্ত্রী শেখ হাসিনা রাষ্ট্রপ্রধান হিসেবে নিরাপত্তার জন্য তাঁর নিজস্ব বাসভবন থেকে যমুনা অতিথি ভবনে স্থানান্তরিত হন। ২০২৩ সালে রাষ্ট্রীয় সফরে ভুটানের রাজা জিগমে খেসার নামগিয়েল ওয়াংচুক রাষ্ট্রীয় অতিথি ভবন যমুনায় অবস্থান করেন।
রাষ্ট্রীয় অতিথি ভবন মেঘনা

রাষ্ট্রীয় অতিথি ভবন মেঘনা বাংলাদেশে সফররত বিদেশি সম্মানিত ব্যক্তি ও উচ্চপদস্থ কর্মকর্তাদের জন্য সরকারি অতিথি ভবন এবং বৈঠকশালা। এটি ঢাকার রমনা থানার অন্তর্ভুক্ত।
২০১৬ সালে ইউরোপীয় ইউনিয়নের আন্তর্জাতিক বাণিজ্য কমিটির সভাপতি বার্ন্ড ল্যাঙ্গের নেতৃত্বে প্রতিনিধিদল রাষ্ট্রীয় অতিথি ভবন মেঘনায় বাণিজ্যমন্ত্রী তোফায়েল আহমেদের সাথে বৈঠক করেন।
সোনম শেরিং লেপচা

সোনম শেরিং লেপচা (৩ জানুয়ারি ১৯২৮ – ৩০ জুলাই ২০২০) ভারতীয় লোক সংগীত শিল্পী, গীতিকার ও সুরকার। তিনি একাধারে যেমন খ্যাতিমান সংগীতশিল্পী ছিলেন তেমনই বিশ্ববন্দিত লেপচা সংস্কৃতির ধারক, বাহক ও সংরক্ষক ছিলেন।
রেন সোনম শেরিং লেপচার জন্ম ১৯২৮ খ্রিস্টাব্দের ৩রা জানুয়ারি ব্রিটিশ ভারতের অধুনা পশ্চিমবঙ্গের কালিম্পঙের বংবস্তিতে। পিতা নিমগে তামসাং। জীবনের বেশিরভাগ তিনি সময়ই কাটিয়েছেন সিকিমে। অতি অল্প বয়সেই তিনি সংগীত ও নৃত্যের চর্চা শুরু করেন। তবে প্রথম দিকে সৈনিকের কর্মজীবন শুরু করেন।
বহুমুখী প্রতিভার অধিকারী ছিলেন রেন সোনম শেরিং লেপচা। লেপচা সম্প্রদায়ের মধ্যে তিনিই প্রথম ১৯৬০ খ্রিস্টাব্দে ১৪ ই অক্টোবর আকাশবাণী কলকাতার সম্প্রচারে কণ্ঠদান করেন। একাধিক বাদ্যযন্ত্র বাদনে দক্ষ ছিলেন তিনি। তিনি ছিলেন সুরকার ও গীতকার। এ ছাড়া দার্জিলিং ও সিকিমে লেপচা সম্প্রদায়ের সাংস্কৃতিক প্রচারও তিনি করে গিয়েছেন আজীবন। লেপচা জনজাতির মহান সংস্কৃতির বহু হারিয়ে যাওয়া উপাদান তিনি পুনরুদ্ধার করে জনপ্রিয় করে তুলেছেন বর্তমান ও আগামী প্রজন্মের কাছে। চারশোর বেশি লোকগীতি, ১০২টি লোকনৃত্য এবং দশটি নৃত্যনাট্যের রচয়িতা তিনি। এ ছাড়াও কালিম্পং সংগ্রহশালার সংরক্ষক ছিলেন তিনি। সেই সংগ্রহশালায় লেপচা জনজাতির অমূল্য সম্পদ যেমন পুঁথি পোশাক, শিকারের হাতিয়ার, বাদ্যযন্ত্র, তৈজসপত্র, ঐতিহ্যবাহী কুটিরের মডেল ইত্যাদি নিরন্তর সংগ্রহ ও সেগুলির সংরক্ষণ ছিল চিরকালের অভ্যাস। ২০১১ খ্রিস্টাব্দে তার লোক সংগীত সংগ্রহ নিয়ে একটি গ্রন্থ- "ভম জাত লিঙ ছো" (Vom Jat Ling Chhyo) প্রকাশিত হয়। সোনমের বৃহত্তর পারিবারিক চৌহদ্দিও লেপচা সংস্কৃতির উজ্জীবনে সক্রিয়। সোনমের সম্পর্কে ভাই লিয়াঙসং তামসাং লেপচা ভাষায় রবীন্দ্রনাথ ঠাকুরের গীতাঞ্জলিরও অনুবাদক। তিনি নিয়মিত লেপচা সংস্কৃতির মুখপত্র প্রকাশ করেন। সোনমের জ্যেষ্ঠপুত্র এন টি লেপচাও সক্রিয় সংস্কৃতি-সংগঠক।
লেপচা সম্প্রদায়ের প্রাচীন ও মহান লোক সংস্কৃতিকে আরো উজ্জীবিত করে আজীবন প্রচারের ও প্রসারের ফলস্বরূপ বহু সম্মান ও পুরস্কার লাভ করেছেন রেন সোনম শেরিং লেপচা। ১৯৯৫ খ্রিস্টাব্দে ভারত সরকারের "সংগীত নাটক আকাদেমি পুরস্কার", ২০০৭ খ্রিস্টাব্দে ভারতে সরকারের বেসামরিক পুরস্কার "পদ্মশ্রী" লাভ করেন তিনি। ২০১১ খ্রিস্টাব্দে রবীন্দ্রনাথ ঠাকুরের সার্ধশত জন্মবার্ষিকীতে সংগীত নাটক আকাদেমির টেগোর রত্ন পুরস্কার, ২০১৪ খ্রিস্টাব্দে পশ্চিমবঙ্গ সরকারের "বঙ্গবিভূষণ পুরস্কারে" ও ভূষিত হন। তিনি কলকাতার লোকসংস্কৃতি ও আদিবাসী সংস্কৃতি কেন্দ্রের উৎসবে সংবর্ধিত হয়েছেন।
মহান লেপচা সংস্কৃতির ধারক ও বাহক সোনম শেরিং লেপচা ২০২০ খ্রিস্টাব্দের ৩০ শে জুলাই হৃদরোগে আক্রান্ত হয়ে পরলোক গমন করেন। ভারতের প্রধানমন্ত্রী ও পশ্চিমবঙ্গের মুখ্যমন্ত্রীসহ বিশিষ্ট ব্যক্তিবর্গ শোক ব্যক্ত করেন।
ময়েজ মঞ্জিল

ময়েজ মঞ্জিল বাংলাদেশের ফরিদপুরে অবস্থিত ব্রিটিশ শাসনামলের জমিদারবাড়ি। জমিদার খান সাহেব ময়েজউদ্দিন বিশ্বাস এটি প্রতিষ্ঠা করেন।
১৮৮৫ সালে বাড়ির জমিদারদের বার্ষিক আয় থেকে ১১ লাখ রূপি দিয়ে প্রাসাদটি নির্মাণ করা হয়। জমিদারবাড়ির সদস্যদের নির্মিত প্রাসাদগুলোর মধ্যে এটি অন্যতম আকর্ষণীয়। বাড়িটি ১৯১৬ সালে পুনর্নির্মাণ করা হয়।
ফরিদপুরের জমিদার খান সাহেব ময়েজউদ্দিন বিশ্বাস‌ ১৮৮৬ সালে বাড়িটিকে তাঁর সদর কাছাড়ি হিসেবে ব্যবহার করেন। ব্রিটিশবিরোধী আন্দোলনের অন্যতম পুরোধা চৌধুরী আব্দুল্লাহ জহিরুদ্দিন (লাল মিয়া), ইউসুফ আলী চৌধুরী মোহন মিয়া ও এনায়েত হোসেন চৌধুরী তারা মিয়া এই বাড়িতে জন্মগ্রহণ করেন। তাঁরা সবাই পাকিস্তানের অন্যতম প্রধান রাজনীতিবিদ ছিলেন। পূর্ব বাংলায় ঢাকার বাইরে ময়েজ মঞ্জিলেই অত্যন্ত গুরুত্বপূর্ণ রাজনৈতিক ও সাংস্কৃতিক অনুষ্ঠান সংঘটিত হয়। নেতাজি সুভাষ চন্দ্র বসু, শেরে বাংলা একে ফজলুল হক, হোসেন শহীদ সোহরাওয়ার্দী, স্যার মুহাম্মদ জাফরুল্লাহ খান, মহাত্মা গান্ধীসহ ১৯৫০-৬০ এর দশকের পাকিস্তানের গুরুত্বপূর্ণ রাজনৈতিক ব্যক্তিত্ব, ১৯৩০-৪০ দশকের ভারতীয় অভিনেত্রী এই জমিদারবাড়িতে আসেন।
ময়েজ মঞ্জিল ফরিপদপুরের পুরনো শহরে প্রাণকেন্দ্রে, সার্কিট হাউজের নিকটে অবস্থিত। বাগান, লনসহ সাদা রঙের জমিদারবাড়িটি ২৭ বিঘা জমির ওপর প্রতিষ্ঠিত। জমিদারবাড়ির কয়েকজন সদস্য বর্তমানে এই বাড়িতে বাস করেন। মূলত ৫৫ বিঘা জমির ওপর বাড়িটি স্থাপিত হলেও ১৯০০ সালের দিকে হালিমা বালিকা উচ্চ বিদ্যালয়, ময়েজউদ্দিন উচ্চ বিদ্যালয় এবং যাতায়াতের জন্য রাস্তা জমিদারবাড়ির কিছু পরিমাণ জমির ওপর প্রতিষ্ঠিত হয়।
চৌধুরী ময়েজউদ্দিন বিশ্বাস

খান সাহেব চৌধুরী ময়েজউদ্দিন বিশ্বাস (১৮৪০–১৯২৩) ছিলেন একজন বাঙালি মুসলিম ব্যবসায়ী ও জমিদার, যিনি বাংলা, পাঞ্জাব ও আরবের বেশ কিছু জায়গায় জমিদারি বিস্তৃত করেছিলেন।
কথিত আছে, তার পূর্বপুরুষেরা তুরস্ক থেকে এসেছিলেন। তারা ১৩ শতকে উত্তর ভারতে এসেছিলেন তুরস্ক থেকে আগত সামরিক বাহিনীর অংশ হিসেবে। পরবর্তীতে মোঘল স্বীকৃত জমিদারি পায় উত্তরপ্রদেশের জনপুর জেলাতে ও সেখান থেকে ১৬ শতকের শুরুতে বর্তমান ফরিদপুর ও রাজবাড়ী জেলার একটি মোটামুটি বড় অংশের জায়গীরদার নিযুক্ত হন আনুমানিক ১৬৩০ খ্রিস্টাব্দে। যিনি সেই প্রথম জায়গারদারি পেয়েছিলেন তার নাম ছিল আরাফাত আলী এবং তিনি ছিলেন ময়েজ উদ্দিন সাহেবের অষ্টম পূর্বপুরুষ। ১৭৬০ এর দশকে যখন ফরিদপুরে ইস্ট ইন্ডিয়া কোম্পানির শাসন ছড়িয়ে পড়ে, তখন তা প্রতিরোধ করার শাস্তি হিসেবে সেই জমিদারি ক্রোক করে নেয় ইস্ট ইন্ডিয়া কোম্পানি এবং তা ২৩ টি খন্ডে বিভক্ত করে নিলাম করে দেয় ১৭৯০ এর দশকে যা থেকে তৈরি হয় ফরিদপুরের বেশিরভাগ জমিদারিগুলো। ময়েজ উদ্দিন সাহেবের দাদা মরহুম জামাল উদ্দিন বিশ্বাস সেই ২৩ টি খন্ডের একটি ক্রয় করেন যা চানপুর স্টেটের রূপ ধারণ করে। সেই স্টেট ক্রয়ের সাথে তারা বিশ্বাস উপাধি লাভ করে এবং সেই থেকে তাদের পরিবারের নামের সাথে এই শব্দটি যোগ হয়।
ফরায়েজী আন্দোলনের শীর্ষ নেতা হাজী শরীয়তুল্লাহ ও তার সন্তান দুদু মিয়া ময়েজউদ্দিনের পূর্বপুরুষ।
ময়েজউদ্দিন ভারতীয় জাতীয় কংগ্রেসের সমর্থক ছিলেন।
ময়েজউদ্দিনের পুত্র ও নাতিরা ব্রিটিশ বাংলা, স্বাধীনতাপূর্ব পাকিস্তান ও স্বাধীন বাংলাদেশের রাজনীতিতে গুরুত্বপূর্ণ আসনে রয়েছেন। তাঁর বড় ছেলে চৌধুরী আবদুল্লাহ জহিরউদ্দিন লাল মিয়া পাকিস্তানের কেন্দ্রীয় মন্ত্রী ছিলেন। অন্য পুত্র এনায়েত হোসেন চৌধুরী ১৯৬০ এর দশকে পাকিস্তান জাতীয় পরিষদের সদস্য ছিলেন। ময়েজউদ্দিনের দ্বিতীয় পুত্র ইউসুফ আলী চৌধুরী মোহন মিয়া মুসলিম লীগের গুরুত্বপূর্ণ চরিত্র ছিলেন এবং পূর্ব পাকিস্তানের গুরুত্বপূর্ণ রাজনৈতিক ব্যক্তিত্ত্ব ছিলেন। যদিও ইউসুফ আলী ১৯৭১ সালের বাংলাদেশের স্বাধীনতা যুদ্ধে পাকিস্তানি বাহিনীর সমর্থন করেছিলেন।
চৌধুরী আবদুল্লাহ জহিরউদ্দিন

চৌধুরী আবদুল্লাহ জহিরউদ্দিন (লাল মিয়া নামেও পরিচিত) (১৯০৩–১৯৬৭) ভারতীয় জাতীয় কংগ্রেস ও মুসলিম লীগের অন্যতম বাঙালি রাজনীতিবিদ।
আলীগড় মুসলিম বিশ্ববিদ্যালয়ে পড়াকালীন লাল মিয়া খিলাফত আন্দোলনে যোগ দেন। এ কারণে ব্রিটিশ সরকার তাঁকে জেলখানায় পাঠায়। লাল মিয়া ১৯৪৩ সালে মুসলিম লীগে যোগদান করেন। ১৯৬৫ সালে পাকিস্তানের কেন্দ্রীয় স্বাস্থ্য, শ্রম ও সমাজকল্যাণ বিষয়ক মন্ত্রী নিয়োজিত হন।
বিশ্ব মানবতা দিবস

জাতিসংঘের নির্দেশনায় প্রতি বৎসর ১৯ আগস্ট সারা বিশ্বে উদযাপিত হয় - বিশ্ব মানবতা দিবস ()। যাঁরা চরম আত্মত্যাগ করে, মানব সেবায় ব্রতী হয়েছেন, যাঁরা মানব কল্যাণে, মানবের উন্নতি সাধনে নিজেদের জীবন উত্‍‌সর্গ করেছেন জাতিসংঘের ঘোষণা অনুসারে তাঁদের উদ্দেশ্যে বিশ্বজুড়ে অত্যন্ত শ্রদ্ধায় পালিত হয় দিনটি।
সেরগিও ভিয়েরা দ মেলো ব্রাজিলের জাতিসংঘের কূটনীতিক এবং ৩৪ বৎসরেরও বেশি সময় ধরে মানবিক ও রাজনৈতিক কর্মকাণ্ডে যুক্ত ছিলেন। ২০০৩ খ্রিস্টাব্দে রাষ্ট্রপুঞ্জের তরফ থেকে তিনি আরও একুশ জন সহকর্মীকে সঙ্গে নিয়ে যুদ্ধ বিধ্বস্ত ইরাকে বাগদাদে গিয়েছিলেন। সেখানে বিরূপ পরিস্থিতিতে বোমার হামলায় মৃত্যু হয় তাঁদের। কিন্তু তার এই চরমতম পরিস্থিতির আগে প্রায় তিরিশ বছরেরও বেশি সময় ধরে তিনি পৃথিবীর বিভিন্ন প্রান্তে যাঁরা যুদ্ধে সব হারিয়েছেন, সেই সব সর্বহারা মানুষের পাশে নিঃস্বার্থভাবে গিয়ে দাঁড়িয়েছেন তিনি। কোনও কিছুই তাঁকে তার ব্রত থেকে টলাতে পারেনি।
তার সেই মহান ব্রত যাতে থমকে না যায়, সেজন্য গঠিত হয়েছে সেরগিও ভিয়েরা দ মেলো ফাউন্ডেশন। তাদের উদ্যোগে এবং ফ্রান্স, সুইত্‍‌জারল্যান্ড, জাপান এবং ব্রাজিলের মতো সদস্য দেশের সহায়তায় সেরগিও ভিয়েরা দ মেলো ও তার সহকর্মীদের প্রয়াণ দিবসটিকে জাতিসংঘ ২০০৮ খ্রিস্টাব্দের ডিসেম্বর মাসের A/63/L.49 নম্বর সিদ্ধান্ত অনুসারে "বিশ্ব মানবতা দিবস" হিসেবে চিহ্নিত করা সম্ভব হয়েছে এবং ২০০৯ খ্রিস্টাব্দের ১৯ আগস্ট প্রথম বিশ্ব মানবতা দিবস পালিত হয়। তদনুসারে প্রতি বৎসর বিভিন্ন ভাবনায় তথা প্রতিপাদ্য বিষয় নিয়ে সারা বিশ্বে সদস্যদেশগুলি বিশ্ব মানবতা দিবস যথাযোগ্য মর্যাদায় উদ্‌যাপন করে আসছে।
সারা বিশ্বে কমবেশি তেরো কোটি মানুষ কেবল মানবিক সহায়তার উপর ভর করে বেঁচে আছে। এদের যদি এক সাথে দলবদ্ধ করে পৃথিবীর কোন স্থানে আশ্রয় দেওয়া হয়,তাহলে সেটি পৃথিবীর দশম জনবহুল দেশ হিসাবে পরিগণিত হবে। যুদ্ধ, প্রাকৃতিক দুর্যোগ এবং তীব্র অরক্ষিত অবস্থার মধ্যে বসবাসকারী এমন অসহায় মানুষের জীবনে প্রয়োজন সেরগিও ভিয়েরা দ মেলো এর মত মানুষের একটু সাহায্যের হাতের পরশ। প্রতি বৎসর ভিন্ন ভিন্ন ভাবনায় প্রতিপাদ্য বিষয় নিয়ে উদযাপিত হলেও আসল লক্ষ্য কিন্তু স্থির। তাই বাঙালি কবি কামিনী রায়ের কথায় আসুক সে শাশ্বত অনুভূতি -
মানবিক সাহায্যের ক্রমবর্ধমান চাহিদা
সাম্প্রতিক পরিসংখ্যানগত প্রতিবেদন অনুসারে, ১৫ বছরের বেশি বয়সী প্রতি তিনজন মহিলার মধ্যে একজন বা বিশ্বব্যাপী প্রায় ৭৩৬ মিলিয়ন মহিলা তাদের সঙ্গী বা অ-সঙ্গীর কাছ থেকে কোনও না কোনও ধরণের সহিংসতার মুখোমুখি হয়েছেন।
২০২২ সালের মাঝামাঝি পর্যন্ত, চলমান যুদ্ধ ও সংঘাতের কারণে সারা বিশ্বে প্রায় ১০৩ মিলিয়ন মানুষ ক্ষতির সম্মুখীন হয়েছে এবং তাদের বাড়িঘর ছেড়ে পালিয়ে যেতে হয়েছে। 
বাল্যবিবাহ আরেকটি গুরুত্বপূর্ণ সমস্যা যা দ্রুত বৃদ্ধি পাচ্ছে। ২০২২ সালের হিসাব অনুযায়ী, প্রতি বছর বিশ্বব্যাপী প্রায় ১ কোটি ২০ লক্ষ মেয়ের ১৮ বছর বয়সের আগেই বিয়ে হয়।
ক্ষুধা ও অপুষ্টিও বিশ্বকে উদ্বেগজনকভাবে বিপজ্জনক হারে গ্রাস করেছে। ২০২৩ সালের হিসাব অনুযায়ী, ৩৪ কোটি ৫০ লক্ষেরও বেশি মানুষ উচ্চ হারে ক্ষুধার শিকার। ২০২০ সালের পর থেকে এটি দ্বিগুণেরও বেশি।
সেন্টার ফর রিসার্চ অন দ্য এপিডেমিওলজি অফ ডিজাস্টারের সর্বশেষ প্রতিবেদনে বলা হয়েছে যে বন্যা, ভূমিকম্প, খরা ইত্যাদি প্রাকৃতিক দুর্যোগ প্রতি বছর ৬৮০০০ মানুষের মৃত্যুর জন্য দায়ী। এই পরিসংখ্যান থেকে বোঝা যায় মানবিক সাহায্য বর্তমান দিনে খুবই জরুরী। বিশ্ব মানবতা দিবস উদযাপনের মাধ্যমে এটাকেই গুরুত্ব দেয়।
ইউনিকোডে ওয়াঞ্চো লিপি

ওয়াঞ্চো ইউনিকোড ব্লকে ওয়াঞ্চো লিপির বর্ণ সংবলিত একটি অংশ। এটি অরুণাচল প্রদেশের লংডিং জেলার ওয়াঞ্চো ভাষা লেখার জন্য ব্যবহার হয়। এটি একটি অশব্দীয় বর্ণমালা লিপি।
নিম্নলিখিত ইউনিকোড সম্পর্কিত নথিগুলি বাস ভাহ ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:
কাব্যের ইতিহাস

কবিতা হচ্ছে শব্দশৈলী। ছন্দময় শব্দগুচ্ছোই মূলত কবিতা। সাম্প্রতিক সময়ে কবিতা আবৃত্তি একটি জনপ্রিয় শিল্পে পরিণত হয়েছে, যার রয়েছে মৌখিক ইতিহাস এবং আইন। সংগীতের এর একটি কাছাকাছি সংস্কৃতি হচ্ছে কবিতা।
যেসকল প্রচীন কাব্যের সন্ধান পাওয়া যায় তার প্রায় সবই বিভিন্ন ধর্মীয় শ্লগ তথা প্রার্থনা অথবা ধর্ম বা ধর্মীয় গল্প নিয়ে লেখা রয়েছে। তবে কিছু কিছু কবিতা পাওয়া যায় যেগুলা ছিল ঐতিহাসিক হিসাব-নিকাষ, দৈনিক কর্মকাণ্ড এবং ভালোবাসা সম্পর্কিত। অনেক পণ্ডিত বিশেষ করে যারা গ্রিক মহাকাব্যিক হোমর এবং মৌখিক মহাকাব্য নিয় গবেষণা করেছেন তারা এই বিষয়ে একমত হয়েছেন যে, বর্তমান যুগের লেখাসমূহ পরিষ্কারভাবেই প্রাচীন যুগের কবিতাগুলোর পদ অনুসরণ করে চলছে। এমনকি কিছু শব্দের পুণ‍‍রায় ব্যবহারের যে সংস্কৃতি আজকের কবিতায় লক্ষ করা যায়। এটাও সেই প্রাচীন যুগেরই একটা চল। যখন লেখার পদ্ধতি আবিষ্কৃত হয়নি তখন বিভিন্ন ঘটনা ছন্দের মাধ্যমে সংযুক্ত করে দীর্ঘকাল মনে রাখার জন্য ব্যবহার করা হত- পরবর্তী প্রজন্মকে বলার জন্য। এই পদ্ধতি যুদ্ধক্ষেত্র ছাড়াও আরো অনেক কাজেই ব্যবহৃত হত। বেদ (খ্রীষ্টপূর্ব ১৫০০ - খ্রীষ্টপূর্ব ১০০০) এবং ওডিসি (খ্রীষ্টপূর্ব ৮০০ - খ্রীষ্টপূর্ব ৬৭৫) এর মত অনেক ইতিহাসপূর্ব এবং প্রাচীন যুগের সাহিত্যকর্ম লিপিবদ্ধ করা সম্ভব হয়েছে এভাবেই স্মৃতিচারণের মাধ্যমে।
আজুর সুইমিং পুল

আজুর সুইমিং পুল (; ) ইউক্রেনের পরিত্যক্ত শহর প্রিপিয়াতে চেরনোবিল বিপর্যয়ে আক্রান্ত আভ্যন্তরীণ সুইমিং পুল।
এটি ১৯৭০-এর দশকে নির্মিত হয়েছিল এবং চেরনোবিল বিপর্যয়ের ১২ বছর পরেও ১৯৯৮ সাল পর্যন্ত ব্যবহৃত হয়েছিল। এই ১২ বছরের মধ্যে পুলটি মূলত লিকুইডেটরদের দ্বারা ব্যবহৃত হয়েছিল। সুইমিং পুলটি প্রিপিয়াতের অন্যতম পরিষ্কার স্থান হিসেবে বিবেচিত হয়। বর্তমানে, সুইমিং পুল এবং সংলগ্ন আভ্যন্তরীণ বাস্কেটবল কোর্ট পরিত্যক্ত রয়েছে।
মার্কিয়ান কামিশের অবৈধ চেরনোবিল ভ্রমণ সম্পর্কে "আ স্ট্রল টু দ্য জোন" উপন্যাসে সুইমিং পুলটি গুরুত্বপূর্ণ ভূমিকা রাখে।
২০১৪ সালে, ব্রিটিশ রক ব্যান্ড পিংক ফ্লয়েডের "দ্য ডিভিশন বেল" অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াত চিত্তবিনোদন পার্কে ধারণ করা হয়েছিল। ২০১৮ সালে সায়েদের "লাইফ ইজ গোল্ডেন" মিউজিক ভিডিও ক্লিপে পার্কটি দৃশ্যায়ন করা হয়েছিল।
এরিক সিমন্স

এরিক ওয়েন সিমন্স (; জন্ম: ৯ মার্চ, ১৯৬২) কেপ টাউন এলাকায় জন্মগ্রহণকারী দক্ষিণ আফ্রিকান কোচ ও সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্ন ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতি ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন এরিক সিমন্স।
১৯৮২-৮৩ মৌসুম থেকে ১৯৯৮-৯৯ মৌসুম পর্যন্ত এরিক সিমন্সের প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন প্রভিন্সের অন্যতম প্রধান চালিকাশক্তি ছিলেন এরিক সিমন্স। তিনি ক্রমাগত আন্তর্জাতিক ক্রিকেটে অংশগ্রহণ করা থেকে উপেক্ষার পাত্রে পরিণত হয়েছিলেন। তবে, ৩২ বছর বয়সে বিস্ময়করভাবে তাকে জাতীয় দলে খেলার জন্যে আমন্ত্রণ জানানো হয়।
সমগ্র খেলোয়াড়ী জীবনে তেইশটি ওডিআইয়ে অংশগ্রহণ করেছেন এরিক সিমন্স। ১৯ ফেব্রুয়ারি, ১৯৯৪ তারিখে জোহেন্সবার্গে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৩ ফেব্রুয়ারি, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
প্রকৃত অল-রাউন্ডারের ভূমিকায় অবতীর্ণ হয়েছিলেন তিনি। ফাস্ট-মিডিয়াম বোলিং করতেন। শেষের দিকে সুনিয়ন্ত্রিত পন্থায় কিছুটা ধীরলয়ে মিডিয়াম বোলিংয়ে অগ্রসর হন। এছাড়াও, মাঝারিসারিতে মারকুটে ব্যাটিং করতেন। পরবর্তী দুই বছরে ২৩টি একদিনের আন্তর্জাতিকে অংশ নেন। এ পর্যায়ে বোলিংয়ে সফলতার স্বাক্ষর রাখলেও ব্যাটিংয়ে তেমন সুবিধে করতে পারেননি।
ক্রিকেট খেলা থেকে অবসর গ্রহণের পর কোচিংয়ের দিকে ধাবিত হন। ওয়েস্টার্ন প্রভিন্স দলের কোচের ভূমিকায় অবতীর্ণ হন। সেপ্টেম্বর, ২০০২ সালে জাতীয় দলের কোচ হিসেবে মনোনীত হন। দুই বছর দায়িত্ব পালন করেন। কিন্তু, অক্টোবর, ২০০৪ সালে জাতীয় দলের দূর্বল ক্রীড়াশৈলীর খেসারতস্বরূপ তাকে এ দায়িত্ব থেকে অব্যাহতি প্রদান করা হয়। রে জেনিংসকে তার স্থলাভিষিক্ত করা হয়েছিল। ১০ জানুয়ারি, ২০১০ তারিখ থেকে ১৪ ফেব্রুয়ারি, ২০১২ তারিখ পর্যন্ত ভারতীয় ক্রিকেট দলের বোলিং পরামর্শকের দায়িত্ব পালন করেন।
যশবন্ত আম্বেদকর

১৯৫৬ সালে তাঁর পিতার মৃত্যুর পরে তিনি বৌদ্ধ সোসাইটি অফ ইন্ডিয়ায় দ্বিতীয় সভাপতি হন এবং বাবার লড়াই চালিয়ে যান। ১৯৬৮ সালে তিনি একটি সর্বভারতীয় বৌদ্ধ সম্মেলনের আয়োজন করেছিলেন। তাঁর মৃত্যুর পরে তাঁর স্ত্রী মীরা ভারতের বৌদ্ধ সোসাইটির সভাপতি হন। প্রকাশ যশবন্ত আম্বেদকর সহ তাঁর চার সন্তান ছিল।
তিনি ১৯৪২ সাল থেকে "জনতা" পত্রিকার সম্পাদক ছিলেন। 
যশবন্ত আম্বেদকর ১৯১২ সালের ১২ই জানুয়ারি বোম্বেতে জন্মগ্রহণ করেছিলেন। ১৯৫৩ সালের ১৯ শে এপ্রিল তিনি বৌদ্ধ পদ্ধতিতে মীরা আম্বেদকরকে বিয়ে করেছিলেন। তাদের চার সন্তান রয়েছে - প্রকাশ, রমা, ভীমরাও এবং আনন্দরাজ । কন্যা রমা আনন্দ তেলতুম্বদে বিয়ে করেছিলেন । 
১৯৫৬ সালের ১৪ অক্টোবর তিনি নাভায়ানা বৌদ্ধ ধর্মে ধর্মান্তরিত হন। ১৯৫৬ সালের ডিসেম্বরে পিতা বাবাসাহেব আম্বেদকের মৃত্যুর পরে তিনি ভারতের বৌদ্ধ সোসাইটির দ্বিতীয় রাষ্ট্রপতি হন। তিনি তাঁর মৃত্যুর আগ পর্যন্ত এই পদে অধিষ্ঠিত ছিলেন (১৯৫৬-১৯৭৭)। ১৯৫৮ সালে, তিনি থাইল্যান্ডের ব্যাংককে বিশ্ব বৌদ্ধ সম্মেলনে ভারতের প্রতিনিধিত্ব করেছিলেন। 
তিনি বহু বৌদ্ধ মন্দির এবং বাবসাহেব আম্বেদকের স্মৃতিস্তম্ভ নির্মাণ করেছিলেন। ১৯৫৮ সালের ২ আগস্ট, পুনের ভীমনগরে তিনি বাবাসাহেব আম্বেদকরের একটি পূর্ণ মাপের ব্রোঞ্জের মূর্তি স্থাপন করেছিলেন। 
যশবন্ত আম্বেদকরের প্রচেষ্টায় বাবসাহেব আম্বেদকরের সমাধি চৈতন্য ভূমি স্মৃতিসৌধটি সম্পন্ন হয়েছিল। 
তিনি ১৯৭২ সালে শ্রীলঙ্কায় বিশ্ব বৌদ্ধ সম্মেলনে ভারতের প্রতিনিধিত্ব করেছিলেন। 
যশবন্ত আম্বেদকর ছিলেন রিপাবলিকান পার্টি অফ ইন্ডিয়ার সহ-প্রতিষ্ঠাতা, যার শিকড় বিআর আম্বেদকের নেতৃত্বে তফশিলী জাতি ফেডারেশনে রয়েছে । ১৯৫৬ সালের ৩০ শে সেপ্টেম্বর বি আর আম্বেদকর "তফসিলি জাতি ফেডারেশন" বরখাস্ত করে "রিপাবলিকান পার্টি অফ ইন্ডিয়া" প্রতিষ্ঠার ঘোষণা দিয়েছিলেন, তবে দল গঠনের আগে ১৯৫৬ সালের ৬ ডিসেম্বর তিনি মারা যান। এরপরে তার অনুসারীরা এবং কর্মীরা এই দলটি গঠনের পরিকল্পনা করেছিলেন। পার্টি প্রতিষ্ঠার জন্য ১৯৫৭ সালের ১ অক্টোবর নাগপুরে একটি সভা অনুষ্ঠিত হয়। এই সভায় এন সিরাজ, যশবন্ত আম্বেদকর, পিটি বোড়ালে, এজি পাওয়ার, দত্ত কট্টি, ডিএ রূপবতে উপস্থিত ছিলেন। রিপাবলিকান পার্টি অফ ইন্ডিয়া গঠিত হয়েছিল ১৯৫৭ সালের ৩ অক্টোবর। এন সিভারাজ দলের সভাপতি নির্বাচিত হয়েছিলেন। 
তিনি ১৯৬০ থেকে ১৯৬৬ সাল পর্যন্ত মহারাষ্ট্র আইন পরিষদের সদস্য ছিলেন। 
আরপিআই সভাপতি এন.সিভারাজ ১৯৬৪ সালে তাাঁকে আরপিআইয়ের মুম্বাই রাজ্য সভাপতি নির্বাচিত করেছিলেন। ১৯৫৯ সালে আরপিআই ভূমিহীন মানুষের জন্য আন্দোলন শুরু করে। 
তিনি ১৯৭৭ সালের ১৭ই সেপ্টেম্বর মারা যান। তাঁর অন্তিম যাত্রায় দশ লক্ষেরও বেশি মানুষ অংশ নিয়েছিল। বৌদ্ধ পদ্ধতিতে তাঁর শবদাহ করা হয়েছে মুম্বাই এ দাদার সমাধিক্ষেত্র (চৈত‍্য্যভূূূমি স্তূপ পাশে)।
আভানহার্ড স্টেডিয়াম (প্রিপিয়াত)

আভানহার্ড স্টেডিয়াম () ইউক্রেনের প্রিপিয়াতে অবস্থিত একটি পরিত্যক্ত ফুটবল স্টেডিয়াম। এটি এফসি স্ট্রোইটেল প্রিপিয়াতের হোম গ্রাউন্ড ছিল। ইউক্রেনিয় স্পোর্টস সোসাইটি ট্রেড ইউনিয়নের পরে অন্যান্য মাঠের মতো এটির নামকরণ করা হয়েছিল। ১৯৮৬ সালের ২ এপ্রিল, কয়েক কিলোমিটার দূরে ঘটা চেরনোবিল বিপর্যয়ের পরে প্রিপিয়াত শহরের জনবসতি সরিয়ে নেওয়ার পর থেকে এটি পরিত্যক্ত অবস্থায় রয়েছে।
বেয়াত্রিজ মেন্দোজা

বেয়াত্রিজ মেন্দোজা একজন স্পেনীয় প্যারালিম্পিক ক্রীড়াবিদ। তিনি মূলত টি১২ শ্রেনীর স্প্রিন্ট ইভেন্টে প্রতিদ্বন্দ্বিতা করেন।
১৯৯২ সালে বিয়েট্রিজ তাদের দেশীয় গেমস স্প্যানিশ প্যারালিম্পিক গেমসে প্রথম অংশগ্রহণ করেছিল, যেখানে তিনি ১০০ মিটার এবং ২০০ মিটারে ব্রোঞ্জ জিতেছিলেন। ১৯৯৬ সালে আটলান্টা প্যারালিম্পিক গেমসে তিনি স্প্রিন্ট ডাবল ১০০ মিটার এবং ২০০ মিটার ইভেন্টে স্বর্ণ পদক জিতেন। তার তৃতীয় ও শেষ গেমস ছিল সিডনিতে অনুষ্ঠিত ২০০০ গ্রীষ্মকালীন প্যারালিম্পিক, যেখানে তিনি আবারও ১০০ মিটার ও ২০০ মিটার ইভেন্টে প্রতিদ্বন্দ্বিতা করেন এবং ১০০ মিটারে রৌপ্য পদক ও ২০০ মিটারে ব্রোঞ্জ পদক জিতেছিলেন।
মোহাম্মদ ইলিয়াস (ক্রিকেটার)

মোহাম্মদ ইলিয়াস মাহমুদ (; জন্ম: ১৯ মার্চ, ১৯৪৬) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ইন্টারন্যাশনাল ওয়ান্ডারার্স, লাহোর, পাকিস্তান ইন্টারন্যাশনাল এয়ারলাইন্স ও পাঞ্জাব বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন মোহাম্মদ ইলিয়াস।
১৯৬১-৬২ মৌসুম থেকে ১৯৭৫-৭৬ মৌসুম পর্যন্ত মোহাম্মদ ইলিয়াসের প্রথম-শ্রেণীর খেলোয়াড়ী জীবন চলমান ছিল। মোহাম্মদ ইলিয়াস উদ্বোধনী ব্যাটসম্যান ও গুগলি বোলার ছিলেন। ঘরোয়া ক্রিকেটে দূর্দান্ত খেলার স্বীকৃতিস্বরূপই তাকে দলে নেয়া হয়েছিল। মাঝারিসারির ব্যাটসম্যান হওয়া সত্ত্বেও নিজেকে উদ্বোধনী ব্যাটসম্যানের দিকে নিয়ে যান।
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন মোহাম্মদ ইলিয়াস। ৪ ডিসেম্বর, ১৯৬৪ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ১৯৬৯ তারিখে ঢাকায় সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬০-এর দশকে দশ টেস্টে পাকিস্তানের পক্ষে অংশ নেন। ১৯৬৪-৬৫ মৌসুমে অস্ট্রেলিয়া ও নিউজিল্যান্ড গমনার্থে তাকে জাতীয় দলে অন্তর্ভুক্ত করা হয়। প্রস্তুতিমূলক খেলায় কুইন্সল্যান্ডের বিপক্ষে ৪৬ ও ১১৫ রান তুলেন। ফলশ্রুতিতে, অস্ট্রেলিয়ার বিপক্ষে এক-টেস্টের সিরিজে তার অভিষেক পর্ব সম্পন্ন হয়। খেলায় তিনি মাত্র ৬ ও ৩ রান তুলতে সক্ষম হন। কিন্তু, সাউথ অস্ট্রেলিয়ার বিপক্ষে ব্যক্তিগত সেরা ১৫৪ রান তুলে পুনরায় দলে ফিরে আসেন।
নিউজিল্যান্ডের বিপক্ষে তিন টেস্টেই তার অংশগ্রহণ ছিল। তবে, দ্বিতীয় ও তৃতীয় টেস্টে মাঝারিসারিতে ব্যাটিং করে কিছুটা সফলতা পান। ঐ মৌসুমের ফিরতি সফরে পুনরায় উদ্বোধনী ব্যাটসম্যান হিসেবে খেলেন। প্রথম টেস্টে ৫৬ রানের ইনিংস খেলার পর ১২৬ রান সংগ্রহ করেন। তৃতীয় খেলায় তার এ সংগ্রহের কারণে পাকিস্তান দল বিজয়ী হয়। জয়সূচক রান তুলতে গিয়ে স্ট্যাম্পিংয়ের শিকার হন। নব্বুই রানের কোটায় ধারাবাহিকভাবে চারটি চারের মার মেরেছিলেন। পুনরায় খেলার জন্যে পাকিস্তান দলকে দুই বছর অপেক্ষা করতে হয়। এ পর্যায়ে মোহাম্মদ ইলিয়াস খুব কমই ভূমিকা রেখেছিলেন। কিন্তু, ইংল্যান্ড গমনার্থে তাকে দলে রাখা হয়। প্রতিকূল পরিবেশের পাশাপাশি পায়ের আঘাতের কবলে পড়েন। সেখানে তিনি তার সর্বশেষ টেস্টে অংশ নেন ও ব্যর্থ হন।
১৯৬৮-৬৯ মৌসুমে সফররত ইংল্যান্ডের বিপক্ষে দুই খেলায় অংশগ্রহণ করলেও চার ইনিংসে মাত্র ৪২ রান সংগ্রহ করতে সক্ষম হন। মৌসুমের শুরুতে অস্ট্রেলিয়ায় দ্বিতীয়বারের মতো সফর করেন। তবে, মুখে আঘাত পান। এছাড়াও, বিশৃঙ্খলতার দায়ে অভিযুক্ত হন। দেশে ফেরার চেয়ে অস্ট্রেলীয় নাগরিকত্বের আবেদন করেন ও সিডনিতে ওয়াভার্লির পক্ষে গ্রেড ক্রিকেট খেলার মাধ্যমে মৌসুম শেষ করেন। ১৯৭১-৭২ মৌসুমে পাকিস্তানের মাটিতে সর্বশেষ খেলেন। বিসিসিপি ট্রফির চূড়ান্ত খেলায় পিআইএ দলকে শিরোপা বিজয়ে অংশ নেন।
ব্যক্তিগত জীবনে বিবাহিত তিনি। পাকিস্তানের ক্রিকেটার কামরান আকমল ও ইমরান ফরহাত সম্পর্কে তার জামাই। নজর মোহাম্মদ তার চাচা ছিলেন।
শ্রীমঙ্গল থানা

শ্রীমঙ্গল থানা বাংলাদেশের মৌলভীবাজার জেলার অন্তর্গত শ্রীমঙ্গল উপজেলার একটি থানা।
১৯১২ সালে শ্রীমঙ্গল থানা প্রতিষ্ঠিত হয়।
শ্রীমঙ্গল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম শ্রীমঙ্গল থানার আওতাধীন।
এনার্জেটিক সংস্কৃতি প্রাসাদ

এনার্জেটিক সংস্কৃতি প্রাসাদ () ইউক্রেনের চেরনোবিল বহিষ্করণ অঞ্চল, প্রিপিয়াত শহরে অবস্থিত একটি পরিত্যক্ত সংস্কৃতি প্রাসাদ।
১৯৭০-এর দশকে প্রিপিয়াত শহরের নাগরিকদের জন্য প্যালেস অব কালচার এনার্জেটিক নির্মিত হয়েছিল। "এনার্জেটিক" নামটি শব্দের উপর একটি নাটক, যার অর্থ "শক্তিমান" (প্রাণবন্ত) এবং "বিদ্যুৎ কেন্দ্রের কর্মী" উভয়ই।
১৯৮৮ সালের মধ্যে সোভিয়েত ইউনিয়নে প্রায় ১৩৭,০০০ এরও বেশি সংখ্যক সংস্কৃতি কেন্দ্র সোভিয়েত যুগে প্রতিষ্ঠিত বিশাল সম্প্রদায় কেন্দ্র ছিল। সাধারণভাবে শারীরিকভাবে চিত্তাকর্ষক এই ভবনগুলি রাজনৈতিক প্রচারের নিচে, আক্ষরিক অর্থেই বেশকয়েকটি বিনোদনমূলক ও শৈল্পিক ক্রিয়াকলাপ উপভোগ করার কেন্দ্রবিন্দু হিসেবে পরিকল্পিত ছিল। প্রিপিয়াতের সংস্কৃতি প্রাসাদে সিনেমা, থিয়েটার, গ্রন্থাগার, ব্যায়ামাগার, সুইমিং পুল, বক্সিং/কুস্তির রিং, নৃত্য এবং সভা, এমনকি বেসমেন্টে শ্যুটিংয়ের পরিসীমার সুবিধা সম্পন্ন ছিল।
১৯৮৬ সালের এপ্রিলে চেরনোবিল বিপর্যয়ের পরে, প্রিপিয়াতের বেশিরভাগ বাসিন্দাকে সরিয়ে নেওয়া হয়েছিল এবং ভবনগুলি পরিত্যক্ত ঘোষণা করা হয়েছিল। বর্তমানে সংস্কৃতি প্রাসাদটি জরাজীর্ণ অবস্থায় রয়েছে। বিপর্যয়ের পরে, লিকুইডেটরডের দ্বারা প্রযুক্তিগত ঘর হিসেবে ব্যবহৃত হত। ২০০০ সালে, চেরনোবিল পারমাণবিক বিদ্যুৎ কেন্দ্রের সমস্ত কার্যক্রম শেষের পরে, এটি বন্ধ হয়ে যায়।